試過咁多間都搵唔到間無味精，食完唔會勁口渴既車仔麵，今次終於俾我搵到啦！仲要有我最愛既蕃茄湯底，追加左鹵水燜特大冬菇同羅漢果茶冬菇真係手掌心咁大lol，好入味唔會太鹹（唔係厚身個隻），老闆仲比埋刀叉慢慢切lol...蕃茄湯底偏甜，唔係出面水汪汪好稀既，估唔到配埋上海拉麵係好夾，仲有大大片新鮮蕃茄同新鮮豬肉片，天氣呢幾日勁凍飲番杯羅漢果茶好潤喉，好有媽媽家的感覺。下次一定要試埋佢另一款人蔘雞湯麵養下身先！